Pathways to understanding white poverty in South Africa 1902 to 1948
Cowlin, John Richard (2018-12)
AFRIKAANSE OPSOMMING: Hierdie tesis ondersoek die sosio-ekonomiese omstandighede van die afstammelinge van hoofsaaklik Nederlandse setlaars, wat as die arm blankes bekend gestaan het gedurende die vroeë 20ste eeu. Daar word in die besonder aandag geskenk aan aspekte van die landelike pastorale samelewings, ook demografie, die gebruik van grond, boerderymetodes, asook opvoeding. Om die impak van die ontdekking van diamante en goud (wat toekomstig industrialisering aangevoer het) op die arm blankes beter te begryp, word daar kortliks verwys na die Suid Afrikaanse ekonomie voor die minerale revolusie. Die wydverspreide mislukking van hul bestaans pastorale ekonomie, het gelei tot beduidende verstedeliking -hoofsaaklik op die Witwatersrand. Die Nederduitse Gereformeerde Kerk en later die Afrikaner politici se bekommernisse oor die arm blanke probleem, asook hul soektog na 'n oplossing, het gelei tot die stigting van die Carnegie-kommissie wat hoofsaaklik deur die Carnegie Corporation van New York befonds was. 'n Belangrike aspek van die tesis is die wyse waarop kennis oor die armblankes gegenereer is. Die bevindinge asook aanbevelings van die kommissie, word gekombineer met die menings van historici, ekonome en armoede skrywers en aangebied as deel van hierdie tesis. Die manipulasie van rasteorieë is aanvanklik gebruik om apartheid tussen swart en wit te regverdig. Die arm blankes is later gedurende die eeu by die wit middelklas ingesluit, met 'n kombinasie van voorkeur-indiensnemingsbeleid, strenger apartheid en insluiting in die Afrikaner Nasionalistiese projek. Daar word aansienlik aandag gegee aan die invloed van wetenskaplike rassisme en eugenetika op die veranderende aard van rasseverhoudinge gedurende die tydperk ter sprake. Die algehele gevolgtrekking beweer dat verstedeliking en industrialisasie 'n gunstige omgewing voorsien het waar die proses van insluiting van die arm blanke binne die Afrikanerdom, finaal afgehandel kon word.
Please refer to this item in SUNScholar by using the following persistent URL: http://hdl.handle.net/10019.1/105027